
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projekt on kooskõlastatud peaarhitektiga. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Tallinna mnt 11 korterelamu fassaadide osaliseks rekonstrueerimiseks (fassaadide soojustamine, katusekatte asendamine, sillutisriba ehitamine);
3.2. Päikese tn 17 üksikelamu laiendamiseks ja rekonstrueerimiseks;
3.3. Tule tn 94 aiamaja püstitamiseks;
3.4. Rahu tn 3 hoone fassaadide osaliseks rekonstrueerimiseks ( välisseinte soojustamine, katusekate rekonstrueerimine, akende ja välisuste asendamine);
3.5. Lina tn 3 üksikelamu laiendamiseks ja rekonstrueerimiseks;

3.6. A. Puškini tn 5 mitteeluruumi M10 rekonstrueerimiseks huvikooliruumideks;
3.7. Kangelaste pr 43, 45, 47a, 47b, 49, 51, 51a, 53 ja 53a, Rahu tn 38, 38a, 40, 42a ja 44, Rahu põigul, A. Puškini tn 65 ning A. Daumani tn 4, 4a, 14, 12, 16, 18 ja 22 ajutise sideõhuliini ehitamiseks (OÜ Fill);
3.8. Vestervalli tn 7 hoone tehnosüsteemide muutmiseks (ventilatsiooni ja jahutussüsteemi ehitamine).

4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

